Organisasies staan saam teen plaasmoorde - AfriForum
Verskeie burgerlike organisasies en opposisiepartye het vandag tydens 'n gesamentlike mediakonferensie in Centurion standpunt teen plaasmoorde ingeneem en 'n beroep op die Suid-Afrikaanse regering gedoen om indringend in te gryp om dié krisis te prioritiseer.
Die organisasies het hulle ook almal daaraan verbind om deel te neem aan die protesoptog teen plaasmoorde wat vir Saterdag, 25 November beplan word, wanneer daar vanaf die Pretoria Kunsmuseum na die Uniegebou gestap sal word om 'n memorandum aan die staatspresident te oorhandig.
Die organisasies wat by hierdie mediakonferensie verteenwoordig is, sluit die burgerregte-organisasie AfriForum, die vakbond Solidariteit, die landbou-unie TLU SA, asook opposisiepartye naamlik die DA, die VF Plus en Cope in.
Ten minste 80 plaasmoorde is sedert die begin van die jaar gepleeg.
Die protesoptog begin Saterdag, 25 November 2017 om 10:00 by die Pretoria Kunsmuseum, vanwaar daar na die Uniegebou gestap sal word.
Post Tags:	#boere#Cope#DA#Optog#plaasmoorde#Protes
AfriForum se Wes-Moot-buurtwag trek verdagte met hulp van gemeenskap vas
Die burgerregte-organisasie AfriForum verwelkom die weermag se ontplooiing in die Wes-Kaap se bendegeteisterde gebiede.